62024CO0827_INF
Διάταξη του Δικαστηρίου (ένατο τμήμα) της 2ας Σεπτεμβρίου 2025 –Direct Line Inox Impex κ.λπ.
(Υπόθεση C‑827/24)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Κοινή εμπορική πολιτική – Δασμοί αντιντάμπινγκ – Eισαγωγή σωλήνων χωρίς συγκόλληση από ανοξείδωτο χάλυβα καταγωγής Κίνας, εφελκυμένων εν ψυχρώ στην Ινδία – Κανονισμός (ΕE) 2016/1036 – Άρθρο 13, παράγραφος 1 – Καταστρατήγηση – Αποκλεισμός – Ουσιώδης τροποποίηση – Τελωνειακή ένωση – Κανονισμός (ΕE) 952/2013 – Ενωσιακός τελωνειακός κώδικας – Άρθρο 60, παράγραφος 2 – Απόκτηση της καταγωγής των εμπορευμάτων – Βασικός κανόνας αποκλείων μεταβολή της καταγωγής των σωλήνων από χάλυβα τελικής μορφοποιήσεως εν θερμώ, κατόπιν της μεταποιήσεώς τους εν ψυχρώ»
Κοινή εμπορική πολιτική – Άμυνα κατά των πρακτικών ντάμπινγκ – Καταστρατήγηση – Αποκλεισμός – Ψυχρή μορφοποίηση στην Ινδία αγωγών κυκλικής τομής ή σωλήνων χωρίς συγκόλληση, από σίδηρο ή χάλυβα, προελεύσεως Κίνας – Καταγωγή των εμπορευμάτων – Προσδιορισμός – Ουσιώδης μεταποίηση ή κατεργασία – Αμφισβήτηση εκ μέρους της Ευρωπαϊκής Επιτροπής της ουσιώδους μεταποιήσεως των εν λόγω προϊόντων – Τελευταία ουσιαστική, οικονομικά δικαιολογημένη, μεταποίηση ή επεξεργασία, προσδίδουσα καταγωγή Ινδίας στα εν λόγω προϊόντα
(Κανονισμοί του Ευρωπαϊκού Κοινοβουλίου και του Συμβουλίου 952/2013, άρθρο 60 § 2, και 2016/1036, άρθρο 13 § 1)
(βλ. σκέψεις 22-31)
Διατακτικό
Το Δικαστήριο διατάσσει:
Το άρθρο 13, παράγραφος 1, του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης, και το άρθρο 60, παράγραφος 2, του κανονισμού (ΕΕ) 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα,
έχουν την έννοια ότι:
η ψυχρή μορφοποίηση στην Ινδία αγωγών κυκλικής τομής ή σωλήνων χωρίς συγκόλληση, από σίδηρο ή από χάλυβα, καταγωγής Κίνας, για την οποία η Ευρωπαϊκή Επιτροπή διαπίστωσε ότι αποτελούσε ουσιαστική μεταποίηση των εν λόγω προϊόντων, καθόσον μετέβαλε αμετάκλητα τα βασικά χαρακτηριστικά τους, συνιστά τροποποίηση που αποκλείει την εφαρμογή του άρθρου 13, παράγραφος 1, του κανονισμού 2016/1036 και «τελευταία ουσιαστική, οικονομικά δικαιολογημένη μεταποίηση ή επεξεργασία», κατά την έννοια του άρθρου 60, παράγραφος 2, του κανονισμού 952/2013, προσδίδουσα καταγωγή Ινδίας στα συγκεκριμένα προϊόντα.